b'\n_START_ARTICLE_\nUmetnost Starega Egipta\n_START_PARAGRAPH_\nStaroegip\xc4\x8danska umetnost je slikarstvo, kiparstvo, arhitektura in druge umetnosti, ki so jih civilizacije starega Egipta v spodnji dolini Nila oblikovale od okoli 3000 pred na\xc5\xa1im \xc5\xa1tetjem do 100 n. \xc5\xa1t.. Staroegip\xc4\x8danska umetnost je dosegla visoko raven v slikarstvu in kiparstvu in je bila zelo visoko stilizirana in simboli\xc4\x8dna. Veliko ohranjene umetnosti prihaja iz grobov in spomenikov, zato je poudarek na \xc5\xbeivljenju po smrti in ohranjanje znanja preteklosti._NEWLINE_V o\xc5\xbejem smislu se starodavna egip\xc4\x8danska umetnost nana\xc5\xa1a na 2. in 3. dinastijo umetnosti razvite v Egiptu od 3000 pred na\xc5\xa1im \xc5\xa1tetjem in se je uporabljala do 2. stoletja. Ve\xc4\x8dina elementov egip\xc4\x8danske umetnosti je ostala presenetljivo stabilna skozi teh 3.000 let z relativno malo zunanjimi vplivi. Kakovost opazovanja in izvedba na visoki ravni, je ostala pribli\xc5\xbeno enaka v celotnem obdobju. Portretiranje, predvsem vseh kraljev, je bilo zelo razvito in predstavlja zapleteno me\xc5\xa1anico realisti\xc4\x8dnih upodobitev posameznikov in stilov.\n_START_SECTION_\nPreddinasti\xc4\x8dno obdobje\n_START_PARAGRAPH_\nKulturna dejavnost tega obdobja je poznana po paletah. To so skrilaste plo\xc5\xa1\xc4\x8de, obi\xc4\x8dajno okra\xc5\xa1ene z reliefi. Ob koncu obdobja so slu\xc5\xbeile kot obredni predmeti. Okra\xc5\xa1ene so bile z zgodovinskimi dogodki. Znana je paleta faraona Narmerja, ki je verjetno upodabljala zdru\xc5\xbeitev Zgornjega in Spodnjega Egipta. Njen nastanek predstavlja za\xc4\x8detek obdobja dinastij. Likovne prvine iz te palete kot so razdelitev ozadja na registre, vladar je najve\xc4\x8dji lik, sokol pooseblja kralja, itd., se pojavljajo tudi kasneje v egip\xc4\x8danski umetnosti. Predmeti so prikazani kot si jih predstavljamo in kot jih vidimo. V kompoziciji je jasna dru\xc5\xbebena in verska hirearhija.\n_START_SECTION_\nStara dr\xc5\xbeava (2680 \xe2\x80\x93 2259 pr. n. \xc5\xa1t.)\n_START_PARAGRAPH_\nV \xc4\x8dasu 1. in 2. dinastije je za\xc4\x8dela nastajati monumentalna arhitektura, prve mastabe - grobnice s plo\xc5\xa1\xc4\x8datim vrhom in po\xc5\xa1evnimi stenami, iz katerih so se kasneje, v 3. do 6. dinastiji, razvile piramide. Kraljevska pokopali\xc5\xa1\xc4\x8da so bila v Abidosu in Memfisu, kjer so tudi ostanki. Iz mastab izvirajo tudi slike in kipi starega kraljestva. Verjetno najstarej\xc5\xa1a slika je friz z gosmi iz Atetine grobnice v Mediumu.\n_START_SECTION_\nSimbolika\n_START_PARAGRAPH_\nSimbolika je igrala pomembno vlogo pri vzpostavljanju ob\xc4\x8dutka za red. Simbolika, ki sega od insignij faraonov (simbolizira svojo mo\xc4\x8d, da se ohrani red) do posameznih simbolov egiptovskih bogov in boginj, je vseprisotna v egip\xc4\x8danski umetnosti. \xc5\xbdivali so v egip\xc4\x8danski umetnosti praviloma tudi zelo simbolni liki. Barve so bolj izrazite kot naravne: rde\xc4\x8da ko\xc5\xbea je pomenila trdo delo od mladost, medtem ko je bila rumena ko\xc5\xbea uporabljena za \xc5\xbeenske ali mo\xc5\xa1ke srednjih let, ki so delali v zaprtem prostoru; modra ali zlata skupaj z dragimi materiali je navajala na bo\xc5\xbeanskost zaradi svojega nenaravnega videza; uporaba \xc4\x8drne za kraljeve like izra\xc5\xbea plodnost Nila, iz katerega je bil Egipt rojen.\n_START_SECTION_\nHierarhi\xc4\x8dna lestvica portretiranja\n_START_PARAGRAPH_\nVelikost upodobljenih ljudi pogosto ka\xc5\xbee na status v dru\xc5\xbebi. Kralj ali faraon je obi\xc4\x8dajno najve\xc4\x8dja figura, ki simbolizira nad\xc4\x8dlove\xc5\xa1ko mo\xc4\x8d vladarja. Liki visokih uradnikov ali lastnika grobnice so obi\xc4\x8dajno manj\xc5\xa1i in najmanj\xc5\xa1i po obsegu so uslu\xc5\xbebenci in zabavlja\xc4\x8di, \xc5\xbeivali, drevesa in arhitekturne podrobnosti.\n_START_SECTION_\nUmetni\xc5\xa1ke oblike\n_START_PARAGRAPH_\nZa staroegip\xc4\x8danske umetni\xc5\xa1ke oblike je zna\xc4\x8dilna pravilnost in podroben prikaz bogov, ljudi, juna\xc5\xa1kih bitk in narave ter visok dele\xc5\xbe ohranjenih del, ki so bila namenjena za zagotavljanje utehe in pripomo\xc4\x8dek umrlemu v posmrtnem \xc5\xbeivljenju. Umetniki so si prizadevali, da se jasno in trajno ohrani vse iz \xc5\xbeivljenja, kar je le mogo\xc4\x8de. Staroegip\xc4\x8danska umetnost je bila ustvarjena s pomo\xc4\x8djo medijev, od skic na papirus do piktogramov (hieroglifi) in tudi pogrebnih kipov izklesanih v reliefu v okoli\xc5\xa1ki pe\xc5\xa1\xc4\x8denjak, kremenov diorit, bazalt in granit. Staroegip\xc4\x8danska umetnost izjemno \xc5\xbeivo prikazuje zastopanost socialno-ekonomskega statusa starega egiptovskega sistema. V vseh oblikah uboga le en zakon: na\xc4\x8din predstavljanja faraona, bogov, \xc4\x8dloveka, narave in okolja, ki je ostala skladna tiso\xc4\x8de let.\n_START_SECTION_\nSlikarstvo\n_START_PARAGRAPH_\nVsi egiptovski reliefi niso bili pobarvani. Manj presti\xc5\xbena dela v grobnicah, templjih in pala\xc4\x8dah so bila samo naslikana na ravno povr\xc5\xa1ino. Kamnito povr\xc5\xa1ino so pripravili z bele\xc5\xbeem ali \xc4\x8de je bila groba, s plastjo grobe sadre, na to pa z gladko plastjo mavca; nekateri lep\xc5\xa1i apnenci so bili lahko barvani neposredno. Pigmenti so bili ve\xc4\x8dinoma minerali, izbirali so take da so zdr\xc5\xbeali mo\xc4\x8dno son\xc4\x8dno svetlobo, ne da bi zbledeli. Ni jasno kaj so uporabljali v slikarstvu za vezivo: morda jaj\xc4\x8dna tempera, razli\xc4\x8dne gume in smole. Jasno je, da prave freske pobarvane na mokri omet niso uporabljali. Namesto tega so uporabljali suh mavec, kar se imenuje v italijan\xc5\xa1\xc4\x8dini fresco a secco. Po slikanju je bil kot za\xc5\xa1\xc4\x8ditna prevleka obi\xc4\x8dajno uporabljen lak ali smola, saj so se \xc5\xa1tevilne slike kljub manj\xc5\xa1i izpostavljenosti izredno dobro ohranile, tiste  popolnoma izpostavljene pa redko. Majhni predmeti, vklju\xc4\x8dno leseni kipci, so pogosto poslikani z uporabo podobne tehnike._NEWLINE_Mnoge starodavne egip\xc4\x8danske poslikave so ohranjene zaradi izredno suhega podnebja v Egiptu. Slike so pogosto narejene z namenom, da bi imel pokojnik prijetno posmrtno _NEWLINE_\xc5\xbeivljenje. Teme vklju\xc4\x8dujejo potovanje skozi onostranstvo ali za\xc5\xa1\xc4\x8ditna bo\xc5\xbeanstva, ki peljejo pokojne k bogovom podzemlja (kot Oziris). Nekatere grobne slike ka\xc5\xbeejo dejavnosti, ki so bile del pokojnikovega \xc5\xbeivljenja v trenutku, ko je bil \xc5\xa1e \xc5\xbeiv in bi jih \xc5\xbeelel opravljati za ve\xc4\x8dno._NEWLINE_Egip\xc4\x8danske slike so naslikane na na\xc4\x8din, ki ga imenujemo egip\xc4\x8danski k\xc3\xa1non in kot portretna podoba. Egip\xc4\x8danski kanon pomeni pri podobi \xc4\x8dloveka, vidimo profilno glavo z o\xc4\x8dmi kot da so vidne od spredaj, trup vidimo od spredaj, v bokih je telo zasukano, nogi sta v koraku. Njihove glavne barve so rde\xc4\x8da, modra, \xc4\x8drna, zlata in zelena._NEWLINE_V Novi dr\xc5\xbeavi in kasneje, so knjigo mrtvih pokopali skupaj s pokojnikom. To je bilo pomembno za posmrtno \xc5\xbeivljenje.\n_START_SECTION_\nKiparstvo\n_START_PARAGRAPH_\nMonumentalno kiparstvo starega Egipta je sicer svetovno znano, vendar pa v veliko ve\xc4\x8djem \xc5\xa1tevilu obstajajo tudi rafinirana in ob\xc4\x8dutljiva mala dela. Egip\xc4\x8dani so uporabljali posebno tehniko globokega reliefa, ki je zelo primerna za zelo mo\xc4\x8dno son\xc4\x8dno svetlobo. Glavni liki v reliefih imajo isti stil, kot je uporabljen v slikarstvu, z raz\xc5\xa1irjenimi nogami (kadar ne sedijo) in glavo prikazano s strani, trup od spredaj in standardni nabor razmerjih, ki sestavljajo lik, z uporabo 18 "pesti" od tal do lasne \xc4\x8drte na \xc4\x8delu. To se pojavi \xc5\xbee v Narmerjevi paleti iz Prve dinastije, vendar se taka konvencija ne uporablja za manj pomembne like, ki se ukvarjajo z neko dejavnostjo, kot ujetniki in trupla. Mo\xc5\xa1ki kipi so temnej\xc5\xa1i kot \xc5\xbeenski. Zelo tradicionalni portretni kipi se pojavljajo \xc5\xbee od Druge dinastije (2780 pr. n. \xc5\xa1t. in z izjemo umetnostjo Ehnatona v obdobju Amarna. Nekatere druge dobe, kot so Dvanajsta dinastija, idealizirajo zna\xc4\x8dilnosti vladarjev. Tako kot druge egiptovske umetni\xc5\xa1ke tradicije, se je tudi kiparstvo le malo spremenilo, bolj \xc5\xa1ele po gr\xc5\xa1ki osvojitvi._NEWLINE_Egip\xc4\x8danski faraoni so se vedno \xc5\xa1teli za bogove, vendar so druga bo\xc5\xbeanstva mnogo redkeje upodabljali kot velike kipe, razen \xc4\x8de so predstavljala faraona kot drugo bo\xc5\xbeanstvo. So pa  druga bo\xc5\xbeanstva pogosto prikazana v slikah in reliefih. Slavna vrsta \xc5\xa1tirih velikanskih kipov glavnega templja v Abu Simbel vsak od njih ka\xc5\xbee Ramzesa II. Ve\xc4\x8dje skulpture iz egip\xc4\x8danskih templjev in grobnic, ki so ohranjene, so masivni kipi, ki predstavljajo bogove, faraone in njihove kraljice, navadno v odprtih prostorih znotraj ali zunaj templjev. Zelo zgodnja ogromna Velika sfinga v Gizi se sicer nikoli ne ponovi, je pa veliko kipov, tudi sfing in drugih \xc5\xbeivali, del \xc5\xa1tevilnih tempeljskih kompleksov. Najbolj sveta kultna podoba boga v templju, ki je obi\xc4\x8dajno stala v naosu, je bila v obliki razmeroma majhnega \xc4\x8dolna ali jadrnice s podobo boga in verjetno iz plemenite kovine - ni ohranjena._NEWLINE_Najpozneje s \xc4\x8cetrto  dinastijo (2680 - 2565 pr. n. \xc5\xa1t. ) je bila trdno zasidrana ideja Ka kipa (Ka = du\xc5\xa1a v egip\xc4\x8danski mitologiji). Dodani so bili v grobnicah kot po\xc4\x8divali\xc5\xa1\xc4\x8de za del du\xc5\xa1e in tako imamo lepo \xc5\xa1tevilo manj tradicionalnih kipov (uradnikov in njihovih \xc5\xbeena) dobro ohranjenih, mnoge v lesu, saj je Egipt eno redkih krajev na svetu, kjer klima omogo\xc4\x8da ohraniti les skozi tiso\xc4\x8dletja. Tako imenovane rezervne glave brez las, so \xc5\xa1e posebej naturalisti\xc4\x8dne, \xc4\x8deprav razprave o tem, ali gre za resni\xc4\x8dne portrete v starem Egiptu, \xc5\xa1e vedno potekajo._NEWLINE_Zgodnje grobnice vsebuje tudi majhne modele su\xc5\xbenjev, \xc5\xbeivali, objektov in predmetov, kot so \xc4\x8dolni, ki so potrebni pokojniku, da nadaljuje svoj na\xc4\x8din \xc5\xbeivljenja v onostranstvu in pogrebne u\xc5\xa1abti figurice. Velika ve\xc4\x8dina lesenih figur se je izgubila ali razpadla ali so jih verjetno doma\xc4\x8dini porabili kot gorivo. Pogoste so majhne figure bo\xc5\xbeanstev ali njihove personifikacije \xc5\xbeivali in so jih na\xc5\xa1li v priljubljenem materialu, kot je keramika. Grobnice so vsebovale tudi veliko \xc5\xa1tevilo majhnih izrezljanih predmetov, od bogov do igra\xc4\x8d. Alabaster je bil pogost material za drage razli\xc4\x8dice teh, sicer pa je bil pobarvan les najpogostej\xc5\xa1i material za majhne modele \xc5\xbeivali, su\xc5\xbenjev in osebnih predmetov, ki so jih dajali v grobnice, da bi poskrbeli za posmrtno \xc5\xbeivljenje._NEWLINE_Zelo strogo so sledili predpisom kak\xc5\xa1en mora biti videz vsakega egiptovskega boga. Na primer: bog neba Hor ima sokoljo glavo, bog pogrebnih obredov Anubis ima vedno \xc5\xa1akaljo glavo. Umetni\xc5\xa1ka dela so razvr\xc5\xa1\xc4\x8dena glede na njihovo skladnost s temi predpisi, ki so se jih strogo dr\xc5\xbeali ve\xc4\x8d kot tri tiso\xc4\x8d let, saj se je videz kipov zelo malo spremenil. Ti predpisi so bili namenjeni za posredovanje brez\xc4\x8dasnosti in ve\xc4\x8dnemu \xc5\xbeivljenju.\n_START_SECTION_\nKeramika\n_START_PARAGRAPH_\nStari Egip\xc4\x8dani so uporabljali lojevec (steatit) in izrezljane majhne ko\xc5\xa1\xc4\x8dke vaz, amulete, podobe bo\xc5\xbeanstev, \xc5\xbeivali in ve\xc4\x8d drugih predmetov. Staroegip\xc4\x8danska umetniki so odkrili na\xc4\x8din obdelave keramike z emajlom. Obloga iz emajla je bila uporabljena tudi za nekatere kamnite gradnje. _NEWLINE_Razli\xc4\x8dne vrste lon\xc4\x8darskih predmetov so bile polo\xc5\xbeeno v grobnico k umrlemu. Nekateri od teh lon\xc4\x8darskih izdelkov so vsebovali notranje dele telesa, kot so plju\xc4\x8da, jetra in \xc4\x8drevesje, ki so bile odstranjeni, preden so trupla balzamirali. Tudi veliko \xc5\xa1tevilo manj\xc5\xa1ih predmetov iz emajlirane keramike je bilo deponiranih z mrtvimi. Lon\xc4\x8denino so zlo\xc5\xbeili ob stenah grobnice v sto\xc5\xbece, na katerih so vgravirali ali vtisnili legende mrtvih \xc4\x8dlanov v grobnicah. Tu so na\xc5\xa1li imena pokojnika, njihove naslove, urade, ki so jih imeli in druge izraze, primerne za pogrebne namene.\n_START_SECTION_\nNakit\n_START_PARAGRAPH_\nEgip\xc4\x8danski umetniki so znali dobro oblikovati zlato in elektrum (naravna zlitina zlata in srebra). Vir so bili rudniki v Nubiji in ju\xc5\xbenem Egiptu. Nakit so izdelovali iz barvitih poldragih kamnov. Zlato je ozna\xc4\x8devalo meso bo\xc5\xbeanstva, rde\xc4\x8di, zeleni in azurni kamni pa kri, obnavljanje in nadvlado bogov. Poleg bogastva, ki ga je predstavljal, je imel nakit tudi varovalno funkcijo. Amuleti iz ustreznega materiala so imeli nalogo odganjati zle duhove. \xc5\xbde v srednji dr\xc5\xbeavi so postale oblike zelo prefinjene.\n_START_SECTION_\nPapirus\n_START_PARAGRAPH_\nPapirus so stari Egip\xc4\x8dani uporabljali za pisanje in slikanje in ga tudi izva\xc5\xbeali v de\xc5\xbeele starodavnega sredozemskega sveta. Papirus je relativno slab material, ki traja kve\xc4\x8djemu stoletje ali dva v knji\xc5\xbenici. \xc4\x8ceprav so uporabljali po vsem klasi\xc4\x8dno tehniko se je ohranil le, \xc4\x8de je bil pokopan v zelo suhih razmerah v Egiptu, pa \xc5\xa1e takrat je bil pogosto v slabem stanju. Besedila na papirusu ka\xc5\xbeejo vse razse\xc5\xbenosti starodavnega egip\xc4\x8danskega \xc5\xbeivljenja in obsegajo literarne, verske, zgodovinske in druge dokumente.\n_START_SECTION_\nObdobje Amarna\n_START_PARAGRAPH_\nObdobje Amarna in leta pred faraonom Ehnatonom, ki je tja preselil glavno mesto v pozni 18. dinastiji, predstavlja najbolj drasti\xc4\x8dne spremembe sloga v starih in novih dr\xc5\xbeavah. Za Amarnsko umetnost je zna\xc4\x8dilen ob\xc4\x8dutek gibanja in dejavnosti na slikah, s figurami, ki imajo dvignjene glave, mnogi liki se prekrivajo in veliko prizorov ka\xc5\xbee gne\xc4\x8do. Ker je bila nova religija monoteisti\xc4\x8dno \xc4\x8da\xc5\xa1\xc4\x8denje sonca, so \xc5\xbertvovanje in \xc4\x8da\xc5\xa1\xc4\x8denje o\xc4\x8ditno opravljali na odprtih dvori\xc5\xa1\xc4\x8dih, kar ka\xc5\xbeejo dekoracije na globokih reliefih. \xc4\x8clove\xc5\xa1ko telo je v slogu Amarna druga\xc4\x8de predstavljeno kot v egip\xc4\x8danski umetnosti v celoti. Na primer: veliko upodobitev telesa Ehnatona ima izrazito \xc5\xbeenske lastnosti, kot so veliki boki, ve\xc4\x8dje prsi in trebuh ter stegna. To je odmik od prej\xc5\xa1nje egip\xc4\x8danske umetnosti, ki prikazuje mo\xc5\xa1ke z odli\xc4\x8dno izklesanimi telesi. Obrazi se \xc5\xa1e vedno ka\xc5\xbeejo izklju\xc4\x8dno v profila._NEWLINE_Iz tega obdobja ni mnogo ohranjenih stavb, delno zato, ker so bile izdelane iz blokov standardnih velikosti znanih kot talatat (pribli\xc5\xbeno 27 x 27 x 54 cm), ki so jih zelo enostavno odstranili in ponovno uporabili. Templji v Amarni niso sledili tradicionalni egip\xc4\x8danski arhitekturi. Bili so odprti, brez stropov in niso imeli zaprtih vrat. V obdobju po Ehnatonovi smrti so se umetniki vrnili k svojim starim slogom, sledovi sloga Amarna pa so se pojavljali tudi kasneje.'